**הצגת המועמד**

**בקצרה על עצמי, רקע אישי והמקצועי שלי:**

נעים מאוד להכיר, שמי תומר מועלמי. נשוי לאושרה, אבא לארבעה ילדים מתוקים.

מראשוני התושבים שאכלסו את שלב ג', בשכונת חומת שמואל בירושלים.

תואר ראשון BSc מהנדס תעשייה וניהול, תואר שני MAבמשפטים, דיפלומה מתכנת בכירPRIORTY . את שלושתם סיימתי בהצטיינות. לומד בימים אלו לתואר ראשון נוסף במשפטים LLB + ניהול מערכות תקשורת CCNA.

מנכ"ל חברת "דברי שיר תרבות יהודית בע"מ" בחמש שנים האחרונות. לפני כן, במשך שלוש שנים עבדתי בתפקיד מנמ"ר ומנהל חברת בת ב"קבוצת פעמית בע"מ". קודם לכן, בעיריית ירושלים הועסקתי בתפקיד רפרנט בכיר למדיניות ותכנון אסטרטגי במשך כשנתיים.

מומחה לקידום עסקי, אישי ומשפחתי.

**העשייה הציבורית שלקחתי בה חלק:**

מייסד ומנהל עמותת "יחד באורך" להקמת בית הכנסת בשלב ג'.

מנהל ויוזם פרויקט " מאירים את שלב ג' " לסיוע לנזקקים, מבודדים, חולים ובעלי מגבלות.

יוזם ומפיק סדרת הספרים "גדולי האומה לילדי ישראל" בתפוצה עולמית, הנגשה חינוכית וערכית לילדים ונוער.

מלווה ומקדם עסקים שנקלעו למצוקה בתקופת הקורונה ברמה ארצית על ידי בניית תכנית עסקית דינמית.

מרצה וכותב טור שבועי קבוע בעלוני שבת להעצמה עסקית, אישית ומשפחתית באתגרי התקופה.

**המצע שלי:**

**שיפור איכות החיים באופן משמעותי ביותר לתושבים:**

1. **צרכים פיזיים** - דאגה לתשתיות תחבורה, כבישים ומדרכות, חניות וגינון. תחזוקה שוטפת לרחוב בכלל ולגני שעשועים בפרט בניקיון, שמירה על מעטפת החורשה.
2. **תרבות** - קיום אירועי תרבות מושקעים ומגוונים לכל המשפחה: מבוגרים, נוער וילדים.
3. **קהילה** - הקמת בית הכנסת מרכזי ומרכז קהילתי גם בשלב ג'.
4. **ערבות** **הדדית** – יוזמה של תכניות מקדמות במטרה לסייע זה לזה ובפרט לאוכלוסייה עם צרכים מיוחדים, יצירת חברה מגובשת נוכח אתגרי הקורונה.
5. **ניהול מתקדם מצמיח** – הטמעת כלי ניהול מתקדמים במנהל הקהילתי, יצירת תכניות עבודה עם מדדי ביצוע מוגדרים ושקופים לציבור.
6. **שליח שלכם למענכם** - עם זמינות גבוהה בנאמנות ובאחריות, לרשותכם תמיד בנייד 054-2402403 ובמייל tomer.ceo@gmail.com.

**בנימה אישית, מלב אל לב:**

נדלקה לי נורת אזהרה בתקופת הקורונה. גמרתי אומר, לצאת מאזור הנוחות האישי ולפעול למען החברה הכללית. חשוב לי לקחת את הניסיון הרב שצברתי עם השנים בניהול עסקים מורכבים ומאתגרים, לתרגם את הידע לנכס אסטרטגי של מנוע צמיחה גדול למען קהילה. לדאוג שיהיה לנו טוב יותר חרף הקשיים הרבים של התקופה. זוהי העת לערבות הדדית. לשלב את כל כוחות החיובים שפועלים בשכונה ולאגד אותם יחד להצלחה, ביטחון ושיתוף פעולה פורה. בע"ה נעשה ונצליח.